gu en en en gu gu gu gu gu gu gu gu gu gu gu gu gu gu gu gu en en de de es es en pt en en es gu en en en en en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
નવા રસ્તાની ખોજમાં.. - દિનેશ જગાણી – Aksharnaad.com
નવા રસ્તાની ખોજમાં.. – દિનેશ જગાણી 3 comments
31 Jan, 2017  in સાહિત્ય લેખ
આજે વહેલી સવારે ચાલીને પાછો ફરતો હતો ત્યારે ચાલતા જતા લોકો નું એક ટોળું સામે મળ્યું. આગળ જતાં બીજા લોકો પણ મળ્યા. પછી ખબર પડી એ બધા અંબાજી ચાલતા જતા યાત્રિકો હતા. બે દિવસ પછી પોષી પુનમ હોઈ આ યાત્રિકો અંબાજી જઇ રહ્યા છે. એવું કયું તત્વ છે જે આટલી વહેલી સવારે, જ્યારે બીજા લોકો પથારીમાંથી બહાર નીકળવા વિચાર કરતા હશે ત્યારે આ લોકોને આટલી ઠંડીમાં પોતાના બધા કામ બાજુ પર મૂકી ચાલી નીકળવા પ્રેરિત કરતું હશે?
ત્યાર બાદ તો આખા રસ્તે એ યાત્રિકો અને યાત્રા સબંધી વિચારો આવતા રહ્યા. વહેલી ધુમ્મસ ઓઢેલી સવાર, રસ્તાની બંને તરફ ના લીલા ખેતરો.. પૂર્વ દિશામાંથી ફેલાયેલો આછો પ્રકાશ અને યાત્રિકો ના ચાલ્યા ગયા બાદ એકલા પડી ગયેલા રસ્તા પર ચાલતો હું.
આપણી સંસ્કૃતિ માં ચાલીને થતી ધાર્મિક યાત્રાઓનું ખૂબ મહત્વ છે. આપણા પૂર્વજોએ યાત્રાઓ સાથે ધર્મ ને જોડી ખૂબ વૈજ્ઞાનિક અને સાંસ્કૃતિક દીર્ઘદ્રષ્ટિ નો પરિચય આપ્યો છે. આમ પણ આપણે ત્યાં લોકો ને કશુંક કરવા પ્રેરવા હોય કે કશું કરતા અટકાવવા હોય તો એ બાબતને ધર્મ સાથે જોડવી પડે છે! ચાર ધામની યાત્રા કે નર્મદાની પ્રદક્ષિણા તો સદીઓથી થતી આવી છે. કોઈ ગિરનાર ની પ્રદક્ષિણા કરે છે તો કોઈ અંબાજી ચાલતું જાય છે. કોઈ ડાકોર ચાલી ને જાય છે તો કોઈ રણુંજા ચાલતું જાય છે. હવે સ્થાનિક સ્તરે પણ લોકો આવી યાત્રાઓ કરતા થયા છે અગિયારસ , પાંચમ, પૂનમ જેવી તિથિઓ પર આસપાસના ધાર્મિક સ્થળો એ લોકો ચાલતા જતા થયા છે. અમારે ત્યાં મગરવાડા, મજાદર અને સેભર પણ ખૂબ પ્રખ્યાત છે. ગુરુવારે સાંઈબાબા ના મંદિરે ચાલી ને લોકો ન જતા હોય એવું ગુજરાત નું કોઈ શહેર ખરું?
બનાસકાંઠા જિલ્લામાં અરવલ્લીની ગિરમાળા પસાર થાય છે. અહીં મેં એક ખાસ વાત નોંધી છે કે દરેક ઊંચા શિખર પર કોઈ ને કોઈ ધજા તો ફરકતી હોય! કોઈ દેવ નું સ્થાનક તો હોય જ! બનાસકાંઠા જ કેમ આખા ભારતવર્ષ ને લઈ લો, આપણાં મોટા ભાગ ના પ્રખ્યાત દેવસ્થાનો કોઈ ઊંચા પર્વત શિખર પર, ગાઢ જંગલમાં કે ઊંડી ખીણો માં આવેલા છે. આપણા દેવો પણ પ્રકૃતિ પ્રિય છે! મને ઘણી વાર એક પ્રશ્ન થાય કે ભારત જેવા દેશમાં કે જ્યાં સૌથી વધારે ધર્મ પર ચિંતન થયું, સૌથી વધારે ધાર્મિક સાહિત્ય રચાયું, હિંદુ, બૌદ્ધ, જૈન જેવા મહાન ધર્મો જે ભૂમિ પર પેદા થયા, સ્વયં ભગવાને જ્યાં વારંવાર અવતાર લીધા એ ભૂમિ પર જંગલો અને બીજી પ્રાકૃતિક સંપ્રદાનો આટલી હદે વિનાશ કેવી રીતે થઇ શકે? પશુ, પંખી, કીટકો ની અમુક સ્પીસીસ નો નાશ કેવી રીતે થઈ શકે? નદીઓ, જળાશયો, ખોરાક, હવાનું આટલું પ્રદુષણ કેવી રીતે હોઈ શકે? જે દેશે ભગવાનની બાળ લીલાઓના ગુણ ગાન કર્યાં હોય ત્યાં બાળકોની સ્થિતિ આટલી ખરાબ કેવી રીતે હોઈ શકે?
આતો વાત થઈ ધાર્મિક યાત્રાઓની પણ એ સિવાય પણ લોકો હવે ઘર ની બહાર નીકળતા થયા છે. અત્યારના આધુનિક ડોટ કોમ યુગ માં આવા કોઈ યાત્રી ને જોઉં ત્યારે હજુ પણ માણસજાત માટે આશાનું કિરણ દેખાય છે. સામાન્ય રીતે આપણો ઉછેર એ રીતે થાય છે કે કોઈ એક ચોક્કસ સ્થળે આખી જિંદગી પુરી થઈ જતી હોય છે. દુનિયા જ્યારે આટલી વિશાળ છે ત્યારે આપણે એક જ જગ્યા પર આખી જિંદગી કેવી રીતે પુરી કરી શકીએ? કેટ કેટલા રસ્તા આપણ ને બોલાવતા હશે? કેટ કેટલી કેડિઓ આપણાં પગલાં પડ્યા વિનાની સુની હશે? કેટ કેટલા પર્વતો, જંગલો, નદીઓ, પુલો, વળાંકો આપણી રાહ જોતા હશે?
આપણાં માતાપિતા, શિક્ષકો, મિત્રો, આસપાસ માહોલ મુજબ આપણી ચોક્કસ વિચારસણી ઘડાતી હોય છે. અમુક ઉંમર પછી આપણામાં ખાસ કંઈ નવું ઉમેરાતું હોતું નથી. એક ચોક્કસ પ્રકારના ઢાંચામાં, ઔપચારિકતાઓ પુરી કર્યાંમાં આખી જિંદગી વીતી જતી હોય છે. પ્રવાસો-યાત્રાઓ આપણામાં કશુંક ઉમેરે છે. પોતાની જાત સાથે રહેવાનો સમય આપે છે. નવો પરિવેશ, નવા દ્રશ્યો જુના થઈ ગયેલા મન ને નવા વિચારો આપે છે. ત્યાં નવી હવા હોય છે નવા લોકો હોય છે. ક્યારેક એવું પણ બને કે કોઈ એકાદ જણ એવું મળી જાય કે તમારી જિંદગી ની આખી દિશા જ બદલાઈ જાય! તો દોસ્તો, શુ વિચારો છો? કેલેન્ડરમાં જુઓ હવે રજા ક્યારે આવે છે, અને નીકળી પડો કોઈ ન જોયેલી દિશામાં. શી ખબર કોઈ રસ્તો તમારી રાહ જોઈ રહ્યો હોય!
3 thoughts on “નવા રસ્તાની ખોજમાં.. – દિનેશ જગાણી”
Girish S Desai February 9, 2017 at 1:09 PM
meera joshi January 31, 2017 at 10:13 AM
Dinesh February 19, 2017 at 11:28 AM
← અમારો ગિરનારનો પ્રવાસ – પ્રફુલ્લ સુથાર
ચાર કાવ્યરચનાઓ – ડો. હેમાલી સંઘવી, વિપુલ પટેલ, રમેશ ચાંપાનેરી →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
ગુજરાતનું કાશ્મીર : ડાંગ – મેહુલ સુતરીયા
પર્યાવરણનો વિકાસ – ધ્રુવ ગોસાઈ
બિચ્ચારા દુખિયારા! – વલીભાઈ મુસા
શરીર ફર્નીચરનો શો રૂમ છે! – રમેશ ચાંપાનેરી
તૃતિય અક્ષરનાદ માઈક્રોફિક્શન સ્પર્ધા (૨૦૧૭)
પેંડા – એક ‘મિષ્ટી’ કથા
શોર્ટફિલ્મ્સનું વિશ્વ : ભાગ ૩ – જીજ્ઞેશ અધ્યારૂ
‘સર્જન’ માઈક્રોફિક્શનનું એક વર્ષ.. – જીજ્ઞેશ અધ્યારૂ
સબસે બડા રૂપૈયા – વિનોબા
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (651)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·